Assumpte: [Valencià]Article de l'amic Manel Rodríguez
Data: Mon, 27 Mar 2006 18:25:10 +0200
De: Josep S. Blanes i Doménech <jsblanes@alc.upv.es>
Empresa: DISCA - EPSA - UPV
A: valencia@upv.es

ELS HOMES DEL PAI
Manel Rodríguez-Castelló

    No sigueu desconfiats, fotre! ¿Què té de particular que algú, posem per
cas Ramón Doménech, passejant un dia pels idíl·lics paisatges alcoians que
s¹estenen entre la Font Roja i la Serra de Mariola, a la partida de
Xirillent, i enlluernat per tan sòbria bellesa, decidís invertir els
estalvis de tota una vida de dur treball en els terrenys del Mas de Miró,
una modesta finca de 395.000 metres? I més considerant que l¹operació
suposava desembutxacar la ridícula suma de 456.000 euros, molt inferior al
preu de mercat, 1.662.000 pam dalt pam baix, que el susdit Ramón ha pagat a
les entitats religioses que n¹eren les propietàries, amb la qual cosa no ha
fet un negoci (lliure i legal) sinó un acte de caritat. Així, no sigueu
perepunyetes, que els colps de fortuna cal saber-los aprofitar! A la vida hi
ha obrers de vila, com hi ha teixidors o mestres d¹escola, i no hi fa res
que Doménech siga subsecretari de Territori de la Conselleria de don Rafael
Blasco, que el pobre home s¹ha de guanyar el pa d¹alguna manera.
   ¿Que molt a prop del Mas de Miró hi ha prevista la construcció d¹un camp
de golf, un hotel de l¹hòstia i 500 xaletets, contra els quals clamen els
quatre radicals de sempre? Això no us dóna dret a posar en dubte la
innocència del subsecretari, home de provada honradesa, ni retorçuts
espremedors de la lògica a pressuposar que com a membre de l¹organisme
encarregat d¹avalar els projectes urbanístics, el nostre eficaç funcionari
disposés d¹informació privilegiada. No deu ser enveja pura i dura, tanta
perspicàcia? Però tranquils, que el pastís dóna per a tots i, si molt convé,
construirem fins en el fons del mar. Apa, sigueu bons xics i voteu una altra
volta el PP, el Partit dels PAIs, i el nostre President us portarà tota
l¹aigua de l¹Ebre a poalades perquè pugueu beure tot el que vulgueu i fins i
tot dutxar-vos de tant en tant.

Levante-EMV, 25 de març de 2006
-- 
Josep S. Blanes i Doménech
DISCA - EPSA - UPV
mailto:jsblanes@alc.upv.es

_______________________________________________
Valencia mailing list
Valencia@upv.es
https://listas.upv.es/mailman/listinfo/valencia